Маладуша – родная для Уладзіміра Анатольевіча вёска. Тут узгадаваўся, тут і спатрэбіўся. Акрамя працоўных абавязкаў па дапамозе састарэлым людзям, дапамагае і ў вырашэнні праблем усёй вёскі: недзе не гарыць ліхтар, камусьці трэба ўзяць нейкую паперу ў сельсавеце. Усе звяртаюцца да гэтага добраахвотнага прадстаўніка мясцовай улады, а той ужо ўмее такога кшталту пытанні вырашаць. А яшчэ актыўна ўдзельнічае ў добраўпарадкаванні: нават калі ў вёску прыязджалі працаваць замацаваныя прадпрыемствы, ён заўжды і сам быў у першых шэрагах.